באליפות אירופה שנערכה בברצלונה, ספרד בסוף יולי אותה שנה סיימה פרנקל במקום ה-12 בגמר הקפיצה לגובה, לאחר שעברה גובה של 1.85 מטר. בשלב המוקדמות קבעה פרנקל שיא ישראלי חדש של 1.92 מטר, עלתה לגמר מהמקום הראשון במשותף עם ארבע קופצות, ובכך הייתה לקופצת גובה הישראלית הראשונה אי פעם שמשתתפת בגמר אליפות אירופה. שבוע וחצי לאחר מכן, בתחרות גרנד פרי שנערכה בגטבורג, שוודיה באוגוסט זכתה פרנקל במדליית ארד בקפיצה לגובה עם 1.88 מטר.